text: [{"text_idx": "#000000", "text": "Firde gannde kese e pulaar (fulfulde) mbela ful\u0253e e yi\u0257\u0253e fulfulde (pulaar) ina naftoroo,\nMbellemma \u0257emngal yiitetaake so wonaa nde he\u01b4n\u0303aa e gannde, len\u0303ol \u0253amtotaako so wonaa huutorii \u0257emngal mum e fannuuji kala."}, {"text_idx": "#000001", "text": "\u018aa\u014bre funeere Ngaawe yiytaama, (Aduna keso)"}, {"text_idx": "#000003", "text": "E\u0257en keewi nan\u2019de proto\u014bre, notro\u014bre, elekto\u014bre walla mittere, ko \u0257een ge\u0257e ngoni tuufeeje kala ko woodi, leydi, ndiyam, le\u0257\u0257e, jam\u0257e, teewu e henndu.Hol to koon nge\u0257on limtu\u0257en dow kon iwi?\u018auum ko maa ndutto\u0257en to \u0253ooyi, njahen haa Dawaa Dawi, fu\u0257\u0257oode goodal, fu\u0257\u0257oode faru (univers), \u0257uum wonno ko duu\u0253i miliyaaruuji 13,8 caggal hannde, ndeen huunde kala ko ko rennduno e to\u0253\u0253ere wootere sukkunde wulnde jawu, \u0257oon e \u0257oon tan ndeen to\u0253\u0253ere feri, fetti, \u0257iirtii, yaaji ba\u014b yoo ba\u014b.N\u0303ukkere nge\u0257on ngadanon woodno, elekro\u014baaji, kuwaarkaaji e foto\u014baaji (lewn\u0303e), e nder nguleeki moolanaaki jawsude, 1 e \u0253ulumaaji 21 caggal mum degre C...!N\u0303ukkere faru nguu woni e fetaade ko yaawi, nguleeki mum woni e ustaade, nguleeki ina ustoo tan, nge\u0257on ngadanon kon ina \u0253eydoo teeyde, nde tawno nde nguleeki doolnunoo e kon kawji, kon mbaawaa dee\u01b4de e won e nguleeki ca\u0257tuki, wadde tellagol nguleeki ina addana kon dee\u01b4de.Hedde pecel gootel e nder pecce 1000 000 le\u01b4\u01b4annde (seconde) caggal pettugol faru, nguleeki jippii haa wonti 10 000 miliyaar degere, ko \u0257oon nge\u0257on mbiyetekon kuwaark ndan\u0303i rentude haa mahi proto\u014baaji e notro\u014baaji.Ko proto\u014baaji e notro\u014baaji ndentata maha gaaluu\u0257e mitte, \u0253uri wee\u0253de mahde heen fof ko aaludere Hidrojeen, nde tawno ndeen naamni tan ko proto\u014bre wootere.Hakkunde hojomaaji 3 e 20 caggal pettugol faru (Dawaa Dawi), nde nguleeki jokki jippaade haa he\u0253i miliyaar degere, gaaluu\u0257e Deteriyoom, Heliyoom e Liciyoom mahi, ko ngaal daawal wiyete tago nge\u0257on neesu gadano (nucle\u0301osynthe\u0300se primordiale).\u018auum noon e\u0257en mbaawi fu\u0257\u0257aade loowde haatumeere Mendeleyef (tableau de Mendelei\u0308ev) \u0257een mitte pu\u0257\u0257ii\u0257e woodde, mba\u0257en \u0257e to cuu\u0257i dow haatumeere to.Duu\u0253i 380 000 caggal Dawaa Dawi, nguleeki jippii haa tolni 3 000 degre selsis, \u0253uu\u0253ii haa usti hawjeende elektoro\u014baaji, \u0257i ndan\u0303i loggondirde e gaaluu\u0257e tawatee\u0257e e faru \u0257ee, haa mitte Hidrojen, Heliyoo e Liciyoom mahi, ngoodi walla tagi, kono ko heddi e mitte tawawatee\u0257e e neesu hannde, \u0257e en kaalaani no ngardi, ina heewi."}, {"text_idx": "#000004", "text": "Woniri noon ko ina abbo e duu\u0253i miliyaar, alaa ko mahii ko hes\u0257i, ko limtaa koo tan woodi e nder faru nguu, kono ko e nder \u0257iin duu\u0253i, ko woodi e \u0253akdi koo renti fiy duuleeje maw\u0257e, \u0257e kami e batte doole foo\u0257ngo (gravite\u0301) doolnugo, haa \u0257e nduppitii jayngol to cukkiri majje, \u0257uum woni koode gadane, \u0257e ndenndi \u0257e mba\u0257i lillu\u0257e, ko \u0257een ngoni lillu\u0257e (galaxies) koode gadane.Ko limotaako e gaaluu\u0257e hidrojen tawetee to \u0253er\u0257e koode gadane \u0257ee, kadi to \u0253ernde too ina wuli jawu, maa tolno nguleeki mum wonoy miliyo\u014baaji 10 degere selsis, kiin nguleeki ndoolnuki addanta gaaluu\u0257e Hidrojen n\u0303oofondira haa maha gaaluu\u0257e Heliyoom, n\u0303oofondiral ngal jokka, gaaluu\u0257e njokka leemondirde e yantondirde haa maha gaaluu\u0257e Karbon, Asot, Oksijen haa yottoyo gaaluu\u0257e njamndi \u0253aleeri wonan\u2019de koode \u0253ur\u0257e mawnude, ko ngaal daawal wiyete tago nge\u0257on neesu e nder koode (nucle\u0301osynthe\u0300se stellaire), wadde en paamii koode ko payan\u0257e nge\u0257on neesu, ko e nder majje yoga heen defetee.So hoodere yahii haa kaa\u0257di nguurndam, nde fusat, nde sara kala ko nde defno to \u0253ernde mayre e nge\u0257on neesu, ko nder doole pushol he, gaaluu\u0257e ke\u0253\u0253otoo notro\u014baaji go\u0257\u0257i \u0253eydoro, ngam mahde gaaluu\u0257e neesu kese, kono ko maa duu\u0253i ujunnaaje capan\u0257e \u0253aawo \u0257uum nde gaaluu\u0257e \u0257ee ke\u0253\u0253o elektro\u014baaje, ndewnoo \u0257i, haa mbaadiiji mitte 94 limtaa\u0257e e haatumeere Medeleyef timma, wadde mitte neesu fof tagaama kawri.Ko ni de \u0253akdi fu\u0257\u0257ori haa timmi, kala ko woodi, woodna heen, hay ne\u0257\u0257o da\u0257aaani, ko o tamre mitte ceertu\u0257e sifaaji e eddaaji."}, {"text_idx": "#000005", "text": "Niiwo hoodere fusnoondeN\u0303oofondiral gaaluu\u0257e mahata gaaluu\u0257e keseHaatumeere nge\u0257on neesu\u0181ernde hoodere"}, {"text_idx": "#000007", "text": "6 commentaires sur \u201cIwdi ge\u0257e neesu mah\u0257e \u0253akdi.\u201d"}, {"text_idx": "#000009", "text": "A jaaraama no fewi yoo Geno \u0253eydu ganndal e yidde famminde e \u0253amtude gannde e nder lenn\u0303ol gol fof. Seydi Jah"}, {"text_idx": "#000012", "text": "Yaa wuur ko juuti cella.\nPulaar ko \u0257emngal, no \u0257em\u0257e keddii\u0257e \u0257ee ni, walla \u0253ura \u0257e waawde faamnude ganndal, kono \u0257emngal ko maa jogoo jinngoo\u0253e, kaala, mbinnda, njannga, so \u0257uum alaa, ngalu maggal yiytetaake.\nMiin binndoowo, kala nde pirmi ganndal e pulaar, ko ndeen \u0253uratmi faamde e he\u0253indaade ngal, ellee tan ciftol wonno to am, ngol firta.\n\u018auum noon ko maa tii\u0257no\u0257en tan, muulde defte ina mo\u01b4\u01b4i so dan\u0303aama, kono kadi woto keeden caggal e \u0257ee karalle kese, ko \u0253uri heewde hannde ko janngete ko e geese internet wa\u0257atee, \u0257uum naamnaaki so wonaa winndude sara, ina yaawi ina wee\u0253i, ina newi kadi ina yaaji.\nTii\u0257no\u0257en e sarde gannde \u0257ee, mbinnden \u0257e ba\u014b yoo ba\u014b, \u0257o \u0253uri newanaade heen ne\u0257\u0257o fof naayoro toon."}, {"text_idx": "#000015", "text": "Yaa yuur cella won ko faama kono wonaa no feewi emin n\u0303agii ballal ma no feewi"}, {"text_idx": "#000016", "text": "Votre commentaire Annuler la re\u0301ponse."}, {"text_idx": "#000017", "text": "Entrez vos coordonne\u0301es ci-dessous ou cliquez sur une ico\u0302ne pour vous connecter:"}, {"text_idx": "#000018", "text": "Vous commentez a\u0300 l\u2019aide de votre compte ."}, {"text_idx": "#000020", "text": "Vous commentez a\u0300 l\u2019aide de votre compte Facebook."}, {"text_idx": "#000024", "text": "Voir tous les articles par diahammadi"}, {"text_idx": "#000027", "text": "Voir l\u2019article dans le Lecteur"}]